Diari Oficial de la Generalitat Valenciana


Sumari del DOGV 5809, del 18-07-2008 (2008/8935)

RESOLUCIÓ d'11 de juliol de 2008, del director gerent de l'Agència Valenciana de Salut, per la qual s'adjudiquen ajudes per a estudis d'investigació en matèria de qualitat assistencial i sistemes d'informació.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8935


Data del document
:   11-07-2008

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * projecte d'investigació
    * ajuda pública
    * institució pública
    * centre d'investigació
    * suport econòmic
    * cura de la salut
    * sistema d'informació
    * cura d'infermeria

RESOLUCIÓ d'11 de juliol de 2008, del director gerent de l'Agència Valenciana de Salut, per la qual s'adjudiquen ajudes per a estudis d'investigació en matèria de qualitat assistencial i sistemes d'informació. [2008/8935]  
Per Orde de 15 d'abril 2008 (DOCV 5749, de 24 d'abril de 2008) es van convocar ajudes de la Direcció General de Qualitat i Atenció al Pacient per a finançar estudis d'investigació en matèria de qualitat assistencial i sistemes d'informació i es van establir les bases reguladores per a la concessió de les ajudes.  
En els pressupostos de la Generalitat Valenciana per a l'exercici 2008, hi ha una dotació de 150.000 euros en el programa pressupostari 26.27.11.3785795.87.UX Anàlisi i avaluació de l'atenció al pacient, de la Direcció General de Qualitat i Atenció al Pacient, codi de línia T4509000  
Les entitats representades pel personal investigador que al final es relacionen han sol·licitat ajudes per a finançar estudis d'investigació específics sobre qualitat assistencial i sistemes d'informació en els termes que preveu l'orde de referència.  
Atesa la normativa d'aplicació general i examinats els projectes d'investigació aportats objecte de la convocatòria.  
Vista la proposta de la comissió avaluadora de les ajudes que va avaluar els projectes d'investigació individualitzadament, seguint els criteris de selecció establits en la base novena de l'annex de l'orde i va determinar les prioritats i necessitats per mitjà de la ponderació dels criteris que s'ha de seguir per a la concessió d'ajuda sobre els expedients de sol·licitud d'ajudes presentats, i havent-se ajustat el número i quantia de l'ajudes als recursos previstos per al 2008, desestimant-se les restants sol·licituds no incloses en l'esmentada proposta, resolc:  
Primer  
Concedir les ajudes per a finançar els estudis d'investigació corresponents a l'any 2008 que es relacionen en annex 1 per les quantitats indicades, a les entitats representades pel personal investigador, per a contribuir al finançament de projectes d'investigació específics sobre qualitat assistencial, tal com s'indiquen en l'annex d'esta resolució, per un import total de 150.000 euros.  
Segon  
Desestimar les restants sol·licituds presentades, incloses en l'annex 2, per raó dels criteris de selecció establits i el necessari ajust del nombre i quantia de l'ajudes concedides a la suma dels recursos previstos per al 2008,   
Tercer  
Els beneficiaris de les beques han de remetre a la Direcció General de Qualitat i Atenció al Pacient la memòria final del projecte, en la qual s'inclourà una memòria detallada de la investigació, així com un resum, juntament amb una relació detallada de les despeses totals fetes. Així mateix, han de remetre's les separates de publicacions o comunicacions a congressos, si n'hi havia. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, s'ha de consignar l'origen del finançament i enviar a la Direcció General de Qualitat i Atenció al Pacient un exemplar de la publicació, amb menció del número d'expedient. També, es remetrà a la Direcció General de Qualitat i Atenció al Pacient les publicacions que es produïsquen com a conseqüència de l'ajuda, després de la presentació de la memòria.  
Quart  
Que es notifique a tots els interessats la present resolució, que posa fi a la via administrativa i contra la qual pot interposar-se recurs contenciós administratiu en el termini de dos mesos comptats des de l'endemà de la notificació, davant de la Sala Contenciosa Administrativa   
Annex 1 / Anexo 1  
  
del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/99, de 13 de gener, així com en els articles 10 i concordants de la Llei 29/98, de 13 de juliol, reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.  
València, 11 de juliol de 2008.- El director gerent de l'Agència Valenciana de Salut: Luis Rosado Bretón.  
Annex 2 / Anexo 2  
